CELEX: 62018TN0758
Language: mt
Date: 2018-12-21 00:00:00
Title: Kawża T-758/18: Rikors ippreżentat fil-21 ta’ Diċembru 2018 – ABLV Bank vs SRB

4.3.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 82/59
            
         
      Rikors ippreżentat fil-21 ta’ Diċembru 2018 – ABLV Bank vs SRB
      (Kawża T-758/18)
      (2019/C 82/71)
      Lingwa tal-kawża: l-Ingliż
      
         Partijiet
      
      
         Rikorrenti: ABLV Bank AS (Riga, il-Latvja) (rappreżentanti: O. Behrends, M. Kirchner u L. Feddern, lawyers)
      
         Konvenut: Il-Bord Uniku ta’ Riżoluzzjoni (BUR)
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-BUR tas-17 ta’ Ottubru 2018 sa fejn tirrigwarda lil ABLV Bank fir-rigward tar-rifjut tal-BUR li jerġa jikkalkola u jħallas lura l-kontribuzzjonijiet ex ante ta’ dan il-bank lill-Fond Uniku ta’ Riżoluzzjoni;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka għaxar motivi.
      
                  1.
               
               
                  L-ewwel motiv ibbażat fuq l-allegazzjoni li l-BUR naqas milli jagħti importanza suffiċjenti lin-natura pro rata temporis tal-kontribuzzjonijiet lill-Fond.
               
            
                  2.
               
               
                  It-tieni motiv ibbażat fuq l-allegazzjoni li l-BUR naqas milli jiħu inkunsiderazzjoni l-ammissjoni espliċita tiegħu stess li l-kontribuzzjonijiet lill-Fond għandhom jitħallsu lura fuq bażi pro rata temporis.
                  
               
            
                  3.
               
               
                  It-tielet motiv ibbażat fuq l-allegazzjoni li l-BUR naqas milli jiħu inkunsiderazzjoni l-ammissjoni espliċita fl-Artikolu 12(1) tar-Regolament ta’ Delega tal-Kummissjoni 2015/63 (1) li jekk il-kundizzjonijiet ikunu ssodisfatti għal parti mis-sena rilevanti jkunu dovuti biss pagamenti parzjali.
               
            
                  4.
               
               
                  Ir-raba’ motiv ibbażat fuq l-allegazzjoni li l-BUR b’mod żbaljat ibbaża ruħu fuq l-Artikolu 70(4) tar-Regolament 806/2014 (2).
               
            
                  5.
               
               
                  Il-ħames motiv ibbażat fuq l-allegazzjoni li l-BUR ibbaża ruħu fuq interpretazzjoni żbaljata tal-Artikolu 12(2) tar-Regolament ta’ Delega tal-Kummissjoni 2015/63.
               
            
                  6.
               
               
                  Is-sitt motiv ibbażat fuq l-allegazzjoni li l-BUR kiser il-prinċipji ta’ ċertezza legali u ta’ aspettattivi leġittimi.
               
            
                  7.
               
               
                  Is-seba’ motiv ibbażat fuq l-allegazzjoni li l-BUR kiser il-prinċipju ta’ proporzjonalità.
               
            
                  8.
               
               
                  It-tmien motiv ibbażat fuq l-allegazzjoni li l-BUR kiser il-prinċipju ta’ nemo auditur.
                  
               
            
                  9.
               
               
                  Id-disa’ motiv ibbażat fuq l-allegazzjoni li l-BUR naqas milli jiħu inkunsiderazzjoni l-importanza tal-azzjonijiet preċedenti tiegħu.
               
            
                  10.
               
               
                  L-għaxar motiv ibbażat fuq l-allegazzjoni li l-BUR kiser l-Artikoli 16 u 17 tal-Karta tad-Drittijiet Fundamentali tal-Unjoni Ewropea.
               
            
         (1)  Regolament ta’ Delega tal-Kummissjoni (UE) 2015/63 tal-21 ta’ Ottubru 2014 li jissupplimenta d-Direttiva 2014/59/UE tal-Parlament Ewropew u l-Kunsill fir-rigward tal-kontribuzzjonijiet ex ante għall-arranġamenti ta’ finanzjament ta’ riżoluzzjoni (ĠU 2015, L 11, p. 44).
      
         (2)  Regolament (UE) Nru 806/2014 tal-Parlament Ewropew u tal-Kunsill tal-15 ta’ Lulju 2014 li jistabbilixxi regoli uniformi u proċedura uniformi għar-riżoluzzjoni tal-istituzzjonijiet ta’ kreditu u ċerti ditti tal-investiment fil-qafas ta’ Mekkaniżmu Uniku ta’ Riżoluzzjoni u Fond Uniku għar-Riżoluzzjoni u li jemenda r-Regolament (UE) Nru 1093/2010 (ĠU 2014, L 225, p. 1)